หลังจากเห็นร้านนี้ในอินสตาแกรมของเหล่านักชิมต่างๆมาสักพัก ก็ตัดสินใจไปลองบ้างค่ะ

การเดินทางสามารถเข้ามาได้ทั้งจากซอยสุขุมวิท 53 และ 55 ตัวเราเข้าจากสุชุมวิท 53 ตรงมาเรื่อยๆจนกว่าจะเห็น Art Mall ทางฝั่งขวาของถนนค่ะ เด่นมากๆเพราะบนผนังเต็มไปด้วยลวดลายรูปวาดต่างๆสมชื่อห้างจริงๆ ที่จอดรถเป็นแบบ Valet เท่านั้นค่ะ ไม่ต้องพยายามหาที่จอดรถเองในซอยเพราะเราได้ลองแล้วมันไม่มี555555 สุดท้ายก็ต้องมาง้อให้เค้าจอดให้อยู่ดี

มองเห็นตัวร้านได้จากด้านหน้าห้างเลยค่ะ ถึงแม้ป้ายจะดูเล็กไปนิดแต่ก็พออ่านออกอยู่ ตรงเข้าไปได้เลยย

ร้านเล็กกว่าที่จินตนาการไว้มาก เหมือนห้องแถวติดแอร์ ตกแต่งเหมือนร้านก๋วยเตี๋ยว ถ้าไม่บอกไม่รู้ว่าอยู่ย่านทองหล่อ555

หลังเคาน์เตอร์มีผู้ชายหน้าตาเซอร์ๆคนนึงยิ้มต้อนรับก่อนเลย พอไปนั่งที่โต๊ะเขาก็เอาเมนูมาให้ นั่งเลือกๆไปสักพัก พอจะสั่งอาหาร คนที่มารับออเดอร์เป็นผู้หญิงพูดภาษาอังกฤษ5555 ประมวลผลสักแป๊ปก็ได้ความว่าเป็นเจ้าของร้านที่เป็นคนเกาหลีค่ะ เฟรนด์ลี่เว่อร์มากถามนู่นถามนี่ว่าเคยทานอาหารต๊อกปกกิมาก่อนรึป่าว ช่วยแนะนำนู่นนี่นั่น สุดท้ายเราก็เลือกสั่งเป็น Budae Tokpokki ไซส์สำหรับ 1-2 คนค่ะ (399 บาท)

สักพักก็มีเตามาตั้งที่โต๊ะ ก่อนจะตามมาด้วยหม้อ แล้วเจ้าของร้านก็มาใส่น้ำซุปให้ ตอนนั้นเรากำลังจะถ่ายรูป แต่เขาก็บอกให้หยุดดดก่อน เพราะยังขาดพระเอกไป คือชีสสสส55555 พอโปะหน้าด้วยชีสแล้วเขาก็อนุญาตให้เราถ่ายต่อได้ค่ะ น่ารักมากๆ5555

ตอนเงอะๆงะๆอยู่ เจ้าของร้านทั้งผู้ชายผู้หญิงก็มาช่วยคนให้ ระหว่างทานก็มีมาช่วยปรับไฟให้ เติมน้ำซุปให้ คือน่ารักมากๆๆ เรื่องรสชาติของต๊อกปกกินั้นเราว่าดีมากเลยทีเดียว เครื่องประกอบไปด้วยแป้งต๊อก มาม่าเกาหลี วุ้นเส้น ลูกชิ้นปลา ไส้กรอก เบคอน ถั่ว และที่ชอบสุดคือมีไข่ต้มด้วยค่ะ แอบได้ยินเจ้าของร้านพูดกับลูกค้าโต๊ะอื่นว่าพวกส่วนผสมนี่อิมพอร์ทมาเองจากเกาหลี เลยอร่อย555 น้ำแกงรสชาติกลมกล่อมดีมากๆ พอทุกอย่างสุแล้วควรจะลดไฟเพราะไม่งั้นมันจะหนืดเหนียวไปหมด 

พอดีเรานึกขึ้นได้ว่าร้านนี้ขายดีลใน Groupon แต่เราไม่ได้ซื้อมาจากบ้าน เลยกดซื้อมันที่ร้านแล้วโชว์ QR Code ให้เจ้าของร้านสแกนเลย กลายเป็นเจ้า Budae tokpokki นี้ จาก 399 เหลือ 299 แถมได้น้ำปั่นมาแก้วนึงด้วย เรียก Granita มีให้เลือก 4 สูตร เจ้าของร้านก็มาบรรยายว่าแต่ละสูตรช่วยเรื่องอะไรบ้าง บลาๆ มีเราจำได้แค่ 2 สูตรคือ ขิง กับ น้ำผึ้ง สุดท้ายเลือกน้ำผึ้งมาค่ะ555 รสชาติหวานกลมกล่อมดี น้ำแข็งไม่เยอะเกินไป ถือว่าคุ้มมากๆดีลนี้ เพราะถ้าซื้อปกติแก้วละตั้งร้อยกว่าบาท

สรุปนะคะ เรื่องรสชาติของร้านนี้เราให้ผ่านทั้งจานหลักและเครื่องดื่ม ส่วน appetizer ยังไม่มีโอกาสได้ลอง มีให้เลือกหลายอย่างอยุ่เหมือนกัน ราคาเราว่าสูงนิดๆถ้าไม่ได้ใช้ดึล เพราะ Budae tokpokki ไซส์ M นั้นเราว่ากินสองคนอาจจะไม่อิ่มเท่าไหร่ อีกเรื่องนึงคือร้านไม่มีระบบดูดควันใดๆ ออกจากร้านนี่ทำใจเลยค่ะ  หัวเหม็นมากกกกกกกก